**Изјава о заинтересованости**

**за позицију финансијски менаџер**

**на Пројекту „Подршка Министарству за рад, запошљавање, борачка и социјална питања у пилотирању иновативних решења за запошљавањеˮ**

Министарство за рад, запошљавање, борачка и социјална питања, у циљу реализације Пројекта ***„Подршка Министарству за рад, запошљавање, борачка и социјална питања у пилотирању иновативних решења за запошљавање”***, који се финансира из средстава Deutsche Gesellschaft für Internationale Zusammenarbeit (GIZ) GmbH, објављује Јавни позив за ангажовање финансијског менаџера.

Општи циљ Пројекта је да допринесе побољшању запошљивости и расту изгледа за запошљавање незапослених лица, кроз међусекторске мере усклађене са потребама локалног тржишта рада и локалном социо-економском ситуацијом. Кроз шему доделе бесповратних средстава је подржано 8 јединица локалне самоуправе ради реализације иновативних услуга и/или мера за унапређење запошљивости и/или запошљавање које су прилагођене рањивим групама на локалном тржишту рада. Пилотирање такође има за циљ да ојача капацитете Министарства за рад, запошљавање, борачка и социјална питања (МРЗБСП) за успостављање иновативног механизма за доделу бесповратних средстава.

**ОПИС ПОСЛА И ЗАДУЖЕЊА:**

Финансијски менаџер је одговоран за управљање финансијским и административним аспектима Пројекта што укључује планирање буџета Пројекта и праћење потрошње, прегледање и одобравање финансијских извештаја које достављају јединице локалних самоуправа као корисници бесповратних средстава, прегледање захтева и процесирање плаћања према јединицама локалне самоуправе којима су одобрена средства, извештавање о потрошњи средстава и другим финансијским аспектима Пројекта.

### **Пројектни задатак и опис посла/очекивани резултати**

***Финансијско праћење Пројекта***

* Финансијско управљање Пројектом у складу са домаћим позитивно-правним законодавством и одредбама Финансијског споразума закљученог између МРЗБСП и Deutsche Gesellschaft für Internationale Zusammenarbeit - Немачке организације за међународну сарадњу (ГИЗ) а у вези са Програмом „Миграције за развој IIIˮ;
* Припрема финансијске извештаје о потрошњи буџета Пројекта, као и захтеве за плаћање/пренос средстава;
* У сарадњи са Менаџером пројекта припрема пратећу документацију неопходну за финансијско извештавање;
* Припрема и процесира плаћања;
* Прати потрошњу средстава на Пројекту и преузима корективне радње у складу са идентификованим потребама.

***Финансијско праћење активности за које су одобрена средства***

* Учествује у организовању подршке у делу који се односи на финансијско управљање за јединице локалне самоуправе којима су одобрена средства;
* Прати финансијске аспекате одобрених пројеката (финансијско управљање, потрошња средстава, финансијско извештавање) и даје сугестије за отклањање утврђених недостатака;
* Прати потрошњу средстава од стране јединица локалних самоуправа којима су одобрена средства;
* Учествује у сагледавању захтева за променом пројектних докумената и процедура, уколико је потребно;
* Учествује у прегледању и одобравању извештаја које су поднеле јединице локалне самоуправе којима су одобрена средства;
* Одговоран за пријем, обраду и процесирање захтева за плаћање поднетих од стране јединица локалне самоуправе којима су одобрена средства.

***Остало***

* Пријављује, у складу са процедуром, без одлагања, облике идентификованих неправилности у реализацији бесповратних средстава, од стране јединица локалне самоуправе;
* Припрема потребну документацију и извршава повраћај средстава услед неправилности;
* Одговоран je за чување документације у писаној и електронској форми;
* Припрема и доставља месечни извештај о свом раду;
* Извршава и друге задатке, по захтеву и потреби;
* Пружа подршку у припреми документације за ревизију пројекта.

***Локација и линија одговорности***

Место рада Финансијског менаџера је у Београду, у просторијама МРЗБСП.

Менаџер пројекта за свој рад одговара МРЗБСП, док ће свакодневна координација и комуникација везана за пројекат бити са вођом Пројектног тима.

**Заинтересовани консултант треба да испуњава следеће услове:**

*Општи услови:*

* држављанство Републике Србије; да је пунолетан и да није правноснажном пресудом осуђено за кривично дело из групе кривичних дела из области рада, запошљавања, за кривична дела примања и давања мита, за кривична дела проневере, за које је изречена безусловна казна затвора у трајању од најмање шест месеци.

*Квалификације и вештине*

* Стечено високо образовање у области економских наука, финансијског менаџмента или слично;
* Одличне организационе вештине укључујући пажњу на детаље и вештине обављања више задатака истовремено;
* Одличне вербалне комуникацијске вештине;
* Вештине критичког размишљања и анализе;
* Одлично радно познавање Excel;
* Одлично радно познавање енглеског језика.

*Опште професионално искуство*

* Најмање 5 година (након завршетка школовања) у области финансијског менаџмента.

*Посебно професионално искуство*

* Најмање 3 године искуства (након завршетка школовања) на пословима који укључују финансијско и административно праћење и извештавање, као и набавке;
* Искуство у управљању средствима од стране јавних или приватних извора или донаторским средстава сличне вредности, комплексности и трајања;
* Пожељно искуство у раду са државним институцијама и ревизијом.

**Период и врста ангажовања:**

до 1 месеца,

Уговор о делу.

**Изјава о заинтересованости треба да садржи следеће информације:**

* информације о консултанту (Прилог бр. 1);
* информације о искуству у реализацији сличних активности из којих се могу видети квалификације и способности за спровођење пројектног задатка (Прилог бр. 2)
* биографију на енглеском језику (Прилог бр. 3).

Молимо да изјаву о заинтересованости доставите електронском поштом на адресу: grantsemaJLS@minrzs.gov.rs **најкасније до четвртка, 01. јуна 2023. године до 15:30 часова.**

**ПРИЛОГ 1**

**ОБРАЗАЦ ИЗЈАВЕ О ЗАИНТЕРЕСОВАНОСТИ**

Изражавам заинтересованост за пружање наведених услуга:

|  |  |
| --- | --- |
| **Име и презиме**  |  |
| **Адреса** |  |
| **Број телефона** |  |
| **Е-пошта** |  |

Овим потврђујем да су овде наведени и приложени подаци потпуни и тачни.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име и презиме кандидата/киње

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис

\_\_\_\_\_\_\_\_\_\_\_\_\_\_\_\_\_\_\_\_\_

Датум

**ПРИЛОГ 2**

**Искуство у обављању сличних задатака**

|  |  |  |  |
| --- | --- | --- | --- |
| ***Период трајања (од – до)*** | ***Локација*** | ***Организација/институција и контакт особа*** ***(име, презиме и е-пошта)*** | ***Опис посла*** |
|  |  |  |  |
|  |  |  |  |
|  |  |  |  |

**ПРИЛОГ 3**

**БИОГРАФИЈА (на енглеском језику)**